Die Sozialdemokradischi Pardai Daitschlonds (SPD) iss ä daidschi Volkspardai unn die äldschd parlamendarisch in Daidschlond verdredeni Pardai. Se iss jetzert die greeschd Opposidionsfraggdsion im daidsche Bundesdag unn de jetzische Pardaivorsitzende iss Sigmar Gabriel. Die Vorgängerpardaie vun de SPD sinn de Allgemaine daidsche Arwaiderverai, wu am 13. Mai 1863 in Leipzig gegrindet worre is, unn die Sozaldemokradischi Arwaiderpardai, die am 7. Auguschd 1869 in Aisenach gegrindet worre is. Die Verainischung vun baide Pardaie hot am 27.Mai 1875 schdaddgfunne, woraus die Sozialisdischi Arwaiderpardai Daidschlonds (SAP) hervorgange iss. Erschd im Johr 1890 hot die Pardai ehrn haidische Name griet. Die SPD hot 512.520 Mitglieder, unn wies bai de maischde Pardaie so iss, iss de Fraueotail viel klänner wie der vun de Männer, er liegd bai 30,77% unn des Dorschschniddsalder is bei 58 Johr.